James J. Bulger

James Joseph «Whitey» Bulger jr. (født 3. september 1929 i Boston, Massachusetts, død 30. oktober 2018 i Preston County, Vest-Virginia) var en amerikansk mafiaboss som var leder for den irske mafiaen i Boston. Bulger ble utpekt som direkte ansvarlig for 19 drap, i tillegg til innblanding i ulovlig gambling, konspirasjoner, ågervirksomhet, hvitvasking, narkotikahandel, utpressing og beskyttelsesvirksomhet. Frem til han ble pågrepet var han nummer to, etter Osama bin Laden, på FBIs liste over mest ettersøkte.

22. juni 2011 ble Bulger arrestert i en leilighet i Santa Monica, California, hvor han hadde bodd i femten år med sin kjæreste gjennom flere år, Catherine Greig. Han var da 81 år gammel, og slet med dårlig helse.

14. november 2013 ble Bulger dømt til to ganger livsvarig fengsel for elleve drap.

Dødsfall 
Bulger ble funnet drept i cellen sin om morgenen 30. oktober 2018, samme dag som han ble flyttet til United States Penitentiary, Hazelton i Vest-Virginia. Han skal ha blitt slått ihjel av minst to andre innsatte.

Referanser

Eksterne lenker 
 
 
  Whitey Bulger: The Capture of a Legend hos The New York Times

Personer fra Boston
Personer fra USA av irsk opphav
Personer involvert i organisert kriminalitet
Personer fra USA dømt for drap
Drapsofre fra USA
Dødsfall under fengselsopphold